Staroslovanské rozprávky - Ambrozová, Marta; Hlavatá, Zuzana (Bratislava Ikar, a.s. - Stonožka, 2022)
Krásne ilustrovaný výber rozprávok vás prenesie do čarovného sveta starých Slovanov.

Kde bolo, tam bolo, v dávnej dobe permoníkov, vtáka ohniváka, vodníkov, rusaliek a všetkého nadprirodzeného, žila láskavá starena. Ľudia z dediny si k nej chodili po múdrosti, bežné rady, zverovali sa jej so starosťami i radosťami. Preneste sa vďaka jej zážitkom a spomienkam do neuveriteľného a rozmanitého sveta starých Slovanov.

Výber dvadsiatich kratších rozprávok vám priblíži, ako Slovania žili v súzvuku s prírodou, ako si vysvetľovali neznáme prírodné javy a ako slávili príchod jari či ďalších životných zmien. Zoznámite sa s bohyňou Morenou, Vesnou, Živou a ďalšími staroslovanskými božstvami. Uvedomíte si, že i keď bol okolitý svet navonok možno celkom iný, vlastnosti ako chamtivosť, žiarlivosť, závisť, ale aj láska a pomoc blížnemu ostali naďalej v ľudských srdciach.

Knihu dotvárajú nádherné ilustrácie Zuzany Hlavatej.
Keywords: slovenská literatúra; literatúra pre deti; rozprávky - autorské; Slovania; veľké písmená; pre čitateľov od 7 rokov